דניאל ליטמן

דניאל ליטמן (נולד ב-19 באוקטובר 1990) הוא שחקן ודוגמן ישראלי.

ביוגרפיה
ליטמן נולד בחיפה, להוריו אבי וליזה, אחיו הגדול הוא המוזיקאי אור ליטמן. התחנך בעיר הולדתו. בבית הספר התיכון עירוני ה בחיפה למד במגמת קולנוע.

שירת בצה"ל כמאבטח מתקנים בבסיס הקריה.

למד בסל"ה - הסטודיו לאמנויות התיאטרון מיסודו של יורם לוינשטיין.

קריירה 
בגיל 18, השתתף בסדרת הנוער "אלכס בעד ונגד" בערוץ הילדים, בתפקיד מיכאל, בן הזוג של איה (עמית פרקש).

בשנת 2011 גילם את גיא בסדרת הנוער "החולמים" בערוץ הילדים למנויי HOT.

באוגוסט 2012 הופיע ליטמן בהצגת הילדים "הרפתקאות נמו בספארי" על במת הספארי ברמת גן, בתפקיד נמו, לצד יאנה יוסף, אילנית לוי ואחרים. במהלך ההצגה לקה בתסמונת גיליאן-ברה שגרמה לשיתוק בגפיו, אך לאחר מספר חודשי שיקום חזר לתפקוד מלא.

בדצמבר 2012 החל לגלם בתפקיד ראשי בסדרת הנוער "החממה" (ערוץ ניקלודיאון, Yes), שם גילם את דניאל גורן, ספורטאי וקפטן לשעבר של קבוצת "הנשרים". את תפקידו בסדרה גילם עד פברואר 2016 למשך 3 עונות ו-3 מופעים עם כל חברי הקאסט בסדרה.

בחודשי הקיץ של 2014 החל להופיע במופעים לילדים ולנוער יחד עם שיר מורנו ברחבי הארץ. בחנוכה 2014 השתתף ב"משחקי הפסטיגל" בתפקיד ספייק.

בדצמבר 2015 החל לשחק בעונה השנייה של סדרת הילדים "מועדון החנונים" (ערוץ זום, HOT) בתפקיד חורחיטו, תלמיד חדש שהגיע מארגנטינה. באותה שנה שיחק בסרט הסטודנטים "מה שלא הורג אותך" בבימויה של דריה צוק.

באפריל 2016 החל לשחק בסדרת המתח לנוער "נעלמים" (ערוץ ניקלודיאון, HOT) שם גילם את איתי גולדין, ספורטאי ובן זוגה של יובל הופמן (ענבל ביבי). בחודש מאי החל לגלם את מיכאל בעונה השנייה של הקומדיה בכיכובה של קרן מור "יום האם" (ערוץ 2, שידורי קשת) שצולמה במהלך 2014. באוגוסט 2016 החל להצטלם לסדרה ילדים חדשה של ערוץ זום, "צפוף", לצידם של אלי פיניש, יעל שרוני, שירה נאור ואחרים. על תפקידו בסדרה קיבל מועמדות בתחרות פרסי הטלוויזיה לילדים ולנוער.

ב-1 בספטמבר החל לשחק לשחק בסדרת הנוער "שכונה" (ערוץ ניקלודיאון, HOT) שם גילם את ג'וני, כדורגלן שמתאהב באגם (ליהי קורנובסקי). באותה שנה שיחק בסרטו הקצר של שחר שמאי, "מנוטרל", שם גילם את ליאור, נכה צה"ל שנמצא במחלקת שיקום ותפיסת עולמו משתנה כאשר הוא פוגש במחלקה נערה. ב-2017 שיחק ב"פולמון", שם גילם את דורון רוזנר, במאי ויוצר סרטים, ובן זוגה של בר.

במהלך 2017 הצטלם לסדרת הדרמה "שלטון הצללים" של רז יובן וחיים אביחיל, ששודרה ב-HOT3 בשנת 2018, שם גילם את יפתח לבקוביץ, עוזר פרלמנטרי. באותה שנה השתתף בצילומי העונה השנייה של "המדרשה", בכיכובו של יהודה לוי, שם הוא מגלם את טובי מילר, סוכן מוסד מתלמד. בשנים 2018–2019 השתתף בעונות 2 ו-3 של הסדרה "כדברא", המשודרת בערוץ טין ניק yes.

ליטמן זכה בפרס בקטגוריה שחקן השנה בטקס נבחרי הילדים 2017 ששודר בערוץ הילדים.

הוא זכה גם בפרס שחקן השנה של טקס נבחרי פרוגי 2017 וב-2018.

בשנת 2020 החל שידורה של העונה השנייה של הסדרה "תאג"ד", בה ליטמן משחק.

ביולי 2020 החל להוביל קמפיינים כדוגמן של "רנואר", עם עזיבתו של הפרזנטור יהודה לוי.

ב-2021שיחק בסדרה "אזהרת מסע". הסדרה הופקה על ידי נטפליקס ועלתה לשידור ב-11 באפריל 2021 ב-HOT וב-2 TV נורווגיה.

ביולי 2021 החל שידורה של הסדרה "בעלת החלומות" בה ליטמן משחק תפקיד ראשי.

ב-2023 יככב בשנית בפסטיגל 9 שנים מאז הפעם הראשונה שלו.

חיים אישיים
ליטמן מתגורר בתל אביב עם אשתו שירי לובל, סטודנטית לעיצוב פנים. השניים התארסו בינואר 2022, והתחתנו בחודש יולי של אותה שנה.

פילמוגרפיה 

טלוויזיה

תיאטרון

פרסים ומועמדויות

קישורים חיצוניים

 דניאל ליטמן באתר פייסבוק
 דניאל ליטמן באתר אינסטגרם

הערות שוליים

שחקני קולנוע וטלוויזיה ישראלים
משתתפי הפסטיגל
דוגמנים ישראלים
בוגרי תיכון עירוני ה' (חיפה)
בוגרי סל"ה - הסטודיו לאמנויות התיאטרון מיסודו של יורם לוינשטיין
ישראלים שנולדו ב-1990